***Lektion 6: Svar på åbning 1 i farve:***

**1: Repetition fra lektion 5:** Hvis makker har åbnet med en spar, og man sidder med 4 spar og 9 HP, hvad melder man? Makker har åbnet i 1 hjerter, man har 4 hjertere og 13 point, hvad melder man? Hvor mange point skal der til en udgang?

Når makker har åbnet meldingerne, for sit makkerpar, er dialogen i gang. Man skal som ”svarer” fortsætte dialogen. Hvis man har mindst 6 HP, skal man svare (melde andet end pas). Har man 0 – 5 HP, meldes pas.

Husk de to formål med meldingerne:

1. Hvad skal være trumf
2. Hvor mange stik kan vi tage

Har man støtte til makker (mindst 4 kort i den meldte farve):

 6 - 9 HP = støt til 2’ trinet

 10 – 12 HP = støt til 3’ trinet

 13 – 15 HP = støt til 4’ trinet (udgang)

Har man ikke støtte til makker, skal man melde en ny farve (foreslå den som trumf):

 Ny farve på 1’ trinet: Mindst 4 kort i farven, og mindst 6 HP

 Ny farve på 2’ trinet: Mindst 4 kort i farven, og mindst 10 HP

Svar 1 uden trumf:

Hvis man ikke har støtte til makker, og ikke kan melde en ny farve på 1’ trinet, skal man melde 1 UT. Det viser:

 6 – 9 HP – ingen støtte til makker – ikke nogen 4 farve, der kan meldes på 1’ trinet.

Der meldes og spilles 4 – 8 spil. Husk at skrive resultatet på tavlen. Evaluer og sammenlign.

**Sammenfatning:**

* Har man 6 HP, eller mere, SKAL man melde (kaldes at SVARE)
* Har man mindst 4 kort i makkers farve, skal man støtte makker
* Ny farve på 1’ trinet, viser mindst 6 HP og mindst 4-farve
* Ny farve på 2’ trinet, viser mindst 10 HP og mindst 4-farve
* Svaret 1 UT viser 6 – 9 HP, og benægter støtte til makker, og man ikke kan melde en ny farve på 1’ trinet